ત્‍યારે જયાંથી આ પીવાના પાણીનું વિતરણ થાય છે તે ગોંદરાચોક ખાતે આવેલા સાડા બાર લાખ લીટરના સંપે જઈને ટીમે ખરાઈ કરી ત્‍યારે ફરજ પરના મહી નદી પાણી વિતરણના ઈન્‍ચાર્જે જણાવ્‍યું હતું કે, સાવરકુંડલાના આઝાદચોક અને નેરડીવિસ્‍તારમાં ગટરનું પાણી પીવાના પાણી સાથે ભળી ગયું હોવાનો એકરાર ખુદ પાલિકા તંત્રના પાણી ઓપરેટરે જાત તપાસ કરીને સ્‍વીકાર્યુ છે. ત્‍યારે નીચાણવાળા વિસ્‍તારોમાં આવું ગટરનું દુષિત પાણી વિતરણ એકાદ વર્ષથી થઈ રહૃાું છતાં ભાજપ શાસિત પાલિકાનું નિંભર તંત્ર લોકોના આરોગ્‍ય સાથે રમત કરી રહૃાું છે અને વડોદરા જેવી જ ઘટના આગામી દિવસોમાં અમરેલી જિલ્‍લાના સાવરકુંડલામાં નિર્માણ પામે તેવી ગંભીર દહેશત જોવા મળી રહી છે.